stanford-oval/wikipedia huggingface dataset:
Kärsänuoliainen

| Kärsänuoliainen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Piikkinuoliaiset Cobitidae
Alaheimo::  Cobitinae
Suku::  Acantopsis
Laji::  choirorhynchos
Kaksiosainen nimi
 Acantopsis choirorhynchos  (Bleeker, 1854) 
Katso myös
   Kärsänuoliainen Commonsissa 
Infobox OKNimi-testi OKIUCN-testi OK: 
Kärsänuoliainen (Acantopsis choirorhynchos) on Kaakkois-Aasian joissa ja järvissä tavattava pitkulainen kala.  Sitä pidetään myös akvaariokalana, samoin kuin lähilajeja, joita on vaikea erottaa toisistaan.
Koko ja ulkonäkö

Kärsänuoliainen on matomainen kala, joka voi kasvaa luonnossa 30 cm pitkäksi, akvaario-oloissa se kasvaa harvoin yli 20-senttiseksi.  Sen iho on laikukas, kuono kaartuu alaspäin, mistä kala on saanut nimensä.
Alkuperä

Kärsänuoliainen elää luonnonvaraisena Kaakkois-Aasian joissa ja järvissä Intiasta Indonesiaan ulottuvalla alueella.
Kärsänuoliainen akvaariokalana > Käyttäytyminen ja lisääntyminen

Kärsänuoliaisilla on vauhko ja äkkinäinen luonne, ne pelästyvät helposti suurempia kaloja. Ne siivilöivät ja seulovat taukoamatta pohjahiekkaa kidustensa läpi yrittäen löytää makupaloja. Kärsänuoliaiset ovatkin hyvä aasialainen vaihtoehto monnisille suurempaan akvaarioon. Akvaarion tulisi olla vähintään 140 litraa, mielellään yli 300 litraa pienelle parvelle. Kärsänuoliainen viihtyy parhaiten kun niitä on 6 tai enemmän samassa akvaariossa. Ne ovat päivä- ja hämäräaktiivisia, yleensä nuoret yksilöt liikkuvat vanhoja runsaammin päivisin. Varsinkin vanhemmat yksilöt, mutta myös nuoremmat yksilöt kaivautuvat usein pohjahiekkaan niin että vain silmät pistävät esille. Akvaariossa suositellaan pidettäviksi pinnalla kelluvia kasveja, jotka luovat varjoisia sopukoita. Myös matalat kasvit, kuten melalehtiryhmät ovat kärsänuoliaisille tärkeitä piilopaikkoja. Toisaalta pohjaan istutetut kasvit nousevat helposti pintaan nuoliaisten kaivautuessa niiden alle. Jos kasveja haluaa pitää pohjassa, ne onkin istutettava ruukkuihin, tai niiden on annettava juurtua hyvin ennen kärsänuoliaisten tuomista akvaarioon.
Kärsänuoliainen akvaariokalana > Vesiolot ja ravinto

Kärsänuoliaiselle suositellaan veden lämpötilaksi varsin lämmintä 25-28 °C, pH:ksi 6.5–7.8 ja kovuudeksi dGH 6.0–12.0. 
Kärsänuoliainen ei ole nirso ruokansa suhteen. Eläinperäinen ruoka kuten tubifex-madot ovat hyväksi.
Aiheesta muualla

Harrastajan sivu
Tosaint Ricketts

| 0 | 1 | 2 |
| --- | --- | --- |

Henkilötiedot
Syntymäaika: 6. elokuuta 1987 (ikä 37)
Syntymäpaikka: Edmonton, Alberta, Kanada
Pelipaikka: hyökkääjä
Pituus: 183 senttimetriä
Paino: 77 kilogrammaa
Lempinimi: Tos, Tossu
Junioriseurat
2005–2008: Green Bay Phoenix
Seurat
| Vuodet | Seura | O (M) |
| 2009–2010 2010–2012   2012   2013   2013–2014   2014–2015   2015–2016   2016–2018   2019 | MYPA Timișoara  Vålerenga   Sandnes Ulf   Bucaspor   Hapoel Haifa   Boluspor   Toronto FC   Sūduva | 40 (9)   24 (6)   3 (1)   12 (0)  25 (7)  30 (1)   15 (1)   51 (13)   15 (8) |
Maajoukkue
| 2007 2008 2011– | Kanada U20 Kanada U23 Kanada | 9 (5) 5 (2) 58 (16) |
 Seurajoukkueuran tilastot kattavat vain kansalliset sarjat, päivitetty 2019-08-099. elokuuta 2019.  Maajoukkueuran tilastot päivitetty 6. lokakuuta 2018.
Tosaint Ricketts (s. 6. elokuuta 1987 Edmonton, Alberta, Kanada) on kanadalainen jalkapalloilija, pelipaikaltaan hyökkääjä. Hän on pelannut kotimaansa lisäksi Suomen, Romanian, Norjan, Turkin ja Israelin sarjoissa.
Tausta

Rickettsin vanhemmat ovat syntyperältään jamaikalaisia. Lapsuudessaan hän harrasti myös koripalloa ja yleisurheilua. Jalkapalloilun hän aloitti vakavissaan 14-vuotiaana.
Ricketts opiskeli Green Bayn yliopistossa ja pelasi jalkapalloa Green Bay Phoenix -joukkueessa Yhdysvaltain NCAA-yliopistosarjassa. Hän oli joukkueen parhaita maalintekijöitä neljän kauden ajan, ja hänet valittiin kahdesti Horizon League -konferenssin tähdistöjoukkueeseen.
Seurajoukkueura

Huhtikuussa 2009 Ricketts teki 1 + 1 -vuotisen sopimuksen suomalaisen Myllykosken Pallon kanssa harjoiteltuaan joukkueen mukana kuukauden ajan. Veikkausliiga-debyyttinsä hän teki 2. toukokuuta 2009 ottelussa Interiä vastaan ja ensimmäisen maalinsa 11. toukokuuta HJK:ta vastaan. Heinäkuussa 2009 seura ja Ricketts laittoivat täytäntöön hänen sopimuksessaan olleen option kaudesta 2010.
Kausina 2009–2010 Ricketts pelasi MyPassa kaikkiaan 40 Veikkausliigan ottelua ja teki yhdeksän maalia. Hän pelasi myös kauden 2010–2011 Eurooppa-liigan karsinnoissa, jossa hän teki viisi maalia yhtä monessa ottelussa. Kolme maaleista syntyi kolmannella karsintakierroksella Timișoaraa vastaan, mikä herätti romanialaisseuran kiinnostuksen. Rickettsin MyPa-sopimuksen päätyttyä hän siirtyikin Timișoaraan marraskuussa 2010.
Maajoukkueura

Ricketts on pelannut myös Kanadan maajoukkueissa. Hän kuului Kanadan joukkueeseen kotimaaperällä järjestetyissä alle 20-vuotiaiden MM-kilpailuissa vuonna 2007 ja Pekingin olympialaisten esikarsintaturnauksessa vuonna 2008. A-maajoukkueen mukana hän oli ensimmäistä kertaa touko–kesäkuun vaihteessa 2009. A-maajoukkuedebyyttinsä hän teki 9. helmikuuta 2011 ystävyysottelussa Kreikkaa vastaan. Hänet valittiin Kanadan joukkueeseen vuoden 2011 Pohjois-Amerikan-, Keski-Amerikan- ja Karibian-mestaruusturnaukseen CONCACAF Gold Cupiin.
Vuoteen 2018 mennessä Ricketts on pelannut 58 miesten maaottelua ja tehnyt niissä 16 maalia.
Aiheesta muualla

Ricketts Timișoaran sivustolla (Arkistoitu – Internet Archive) (romaniaksi)
Ricketts Kanadan jalkapalloliiton sivustolla[vanhentunut linkki] (englanniksi)
Tunisian asevoimat

| Tunisian asevoimat |
| --- | --- |

Toiminnassa:  1956–
Valtio:  Tunisia
Rooli:  asevoimat
Tukikohta:  Tunis
Sodat ja taistelut:  Bisertan kriisi Wazzinin taistelu
Vuosipäivät:  30. kesäkuuta 1956
Komentajat
Nykyinen komentaja:  avoin
Tunisian asevoimat (arab. القوات المسلحة التونسية‎‎) muodostuu kolmesta puolustushaarasta maavoimista, merivoimista ja ilmavoimista. Vuonna 2005 miehistöksi laskettiin noin 27 000. Perustamisen jälkeen Tunisian joukkoja on käytetty lähinnä lisäjoukkoina isommissa tehtävissä. 1960-luvulla tunisialaisia sotilaita oli mukana YK:n rauhanturvajoukoissa Kongossa ja 1970-luvulla Jom kippur -sodassa heitä oli noin 900 miehistöinen joukko.
Aiheesta muualla

Maanpuolustus ministeriön sivusto (arabiaksi)
Tunisha Sharma

| Tunisha Sharma |
| --- | --- |
 Tunisha Sharma vuonna 2018.
Henkilötiedot
Syntynyt: 4. tammikuuta 2002 Chandigarh, Intia
Kuollut: 24. joulukuuta 2022 (20 vuotta) Naigaon, Maharashtra, Intia
Ammatti:  näyttelijä
Näyttelijä
Aktiivisena:  2013–2022
Aiheesta muualla
IMDb 
Tunisha Sharma (4. tammikuuta 2002 Chandigarh – 24. joulukuuta 2022 Naigaon) oli intialainen televisio- ja elokuvanäyttelijä. Aloitettuaan uransa lapsinäyttelijänä televisiosarjassa Bharat Ka Veer Putra – Maharana Pratap hän näytteli myöhemmin muun muassa Katrina Kaifin nuorempaa versiota elokuvissa Fitoor ja Baar Baar Dekho. Hän teki itsemurhan 20-vuotiaana kesken televisiosarjan kuvausten.
Aiheesta muualla

Kuvia tai muita tiedostoja aiheesta Tunisha Sharma Wikimedia Commonsissa
Tunisha Sharma Internet Movie Databasessa. (englanniksi)
V.O.I.T.K.A. – metsän veljet

| V> O.I.T.K.A. – metsän veljet |
| --- | --- |
 Elokuvan juliste.
Ohjaaja:  Pekka Lehto
Käsikirjoittaja:  Pekka Lehto, Beatrix Milburn, Joona Louhivuori
Kuvaaja:  Kasimir Lehto
Leikkaaja:  Arne Eklund
Valmistustiedot
Valmistusmaa:  Suomi, Saksa, Viro, Ruotsi
Ensi-ilta:  2004
Kesto:  84 min
Aiheesta muualla
IMDb 
Elonet
AllMovie
Infobox OKNimi-testi OK: 
V.O.I.T.K.A. – metsän veljet (televisioesityksessä V.O.I.T.K.A Metsäveljet) on vuonna 2004 ensi-iltansa saanut Pekka Lehdon ohjaama faktaa ja fiktiota sekoittava dokumenttielokuva. Se kertoo kutsuntaikäisistä virolaisveljeksistä Aivar ja Ülo Voitka, jotka vuonna 1986 linnoittautuivat metsään välttääkseen joutumisen Neuvostoliiton armeijaan. He piileskelivät metsissä 14 vuoden ajan ja elättivät itsensä ryöstellen.
Aiheesta muualla

V.O.I.T.K.A. – metsän veljet Internet Movie Databasessa (englanniksi)
Turvajalkine

Sievin turvajalkineet.
Hyvinpalvelleet teräskärkiset kengät.
Turvajalkine on kenkä, jonka valmistuksessa on otettu huomioon erilaisia työtapaturmia aiheuttavia riskitekijöitä. Turvajalkineita käytetään melko paljon teollisuudessa ja rakennusalalla, jossa ongelmana voivat olla kengänpohjan läpäisevät naulat tai jaloille putoavat raskaat esineet.
Turvajalkineissa on yleensä kova kärki varpaiden ja jalkapöydän suojelemiseksi sekä erikoisvahvistettu pohja.
Aiheesta muualla

Kuvia tai muita tiedostoja aiheesta Turvajalkine Wikimedia Commonsissa
Trajan Langdon

| Trajan Langdon |
| --- | --- |

Henkilötiedot
Koko nimi:  Trajan Shaka Langdon
Syntynyt: 13. toukokuuta 1976 (ikä 48) Palo Alto, Yhdysvallat
Kansalaisuus:   Yhdysvallat
Koripalloilija
Pelipaikka:  Heittävä takamies
Pituus:  192 cm
Paino:  93 kg
NBA-varaus:  11. varaus Cleveland Cavaliers 1999
Pelaajaura
Seurajoukkueet
1999–2002 2002–2003 2003–2004 2004–2005 2005–2011:   Cleveland Cavaliers  Benetton Treviso  Efes Pilsen SK  Moskovan Dynamo  TsSKA Moskova
Maajoukkueet
1998:   Yhdysvallat
Ottelut (pisteet):  7 (20)
Aiheesta muualla
FIBA
| Mitalit> Maa:   Yhdysvallat.Miesten koripallo.MM-kilpailut  | Mitalit> Maa:   Yhdysvallat.Miesten koripallo.MM-kilpailut  | Mitalit> Maa:   Yhdysvallat.Miesten koripallo.MM-kilpailut  | Maa:   Yhdysvallat> Miesten koripallo. |
| --- | --- | --- | --- |
|  Pronssia | Kreikka 1998 | koripallo |  |
Trajan Langdon (s. 13. toukokuuta 1976 Palo Alto) on yhdysvaltalainen entinen koripalloilija. Hän voitti urallaan kaksi Euroliigan-mestaruutta sekä kahdeksan kansallista mestaruutta.
Ura > Seurajoukkueet

Langdon pelasi koripallon lisäksi baseballia, jossa MLB-seura San Diego Padres varasi hänet vuonna 1994. Hän pelasikin koripallon ohella baseballia vielä yliopistossa. Langdon edusti yliopistokoripallossa Duken yliopistoa, ja viimeisenä kautena hän johdatti joukkueensa NCAA:n loppuotteluun. Yliopistouransa jälkeen hänet varattiin NBA:han ja kaudet 1999–2002 hän edusti Cleveland Cavaliersia. Ensimmäisenä NBA-kautena hän pelasi vain kymmenen ottelua loukkaantumisen takia, mutta toisena kautena Langdon teki 6,0 pistettä ottelua kohden. Kausi 2001–2002 oli hänen viimeisensä NBA:ssa ja hän siirtyi seuraavaksi kaudeksi Benetton Trevisoon, jossa hän voitti Italian mestaruuden. Langdon edusti seuraa yhden kauden ajan ja siirtyi tämän jälkeen Efes Pilseniin. Kauden 2004–2005 hän pelasi Moskovan Dynamossa, mutta vuodesta 2005 lähtien Langdon pelasi TsSKA Moskovassa. Seuran paidassa hän voitti Euroliigan mestaruuden vuosina 2006 ja 2008. Kauden 2010–2011 päätteeksi Langdon ilmoitti lopettavansa ammattilaiskoripallon.
Ura > Maajoukkue

Langon on edustanut Yhdysvaltojen alle 18-vuotiaiden maajoukkueessa. Hän oli myös mukana vuoden 1998 MM-kilpailuissa, joissa Yhdysvallat voitti pronssia. Langdon pelasi kisoissa seitsemän ottelua, joissa hän teki keskimäärin 2,9 pistettä.
Aiheesta muualla

Euroliigan pelaajaprofiili (englanniksi)
NBA:n pelaajaprofiili (englanniksi)
Lega Basketin pelaajaprofiili (Arkistoitu – Internet Archive) (italiaksi)
Tuc Watkins

| Tuc Watkins |
| --- | --- |

Henkilötiedot
Koko nimi:  Charles Curtis Watkins III
Syntynyt: 2. syyskuuta 1966 (ikä 58)  Kansas City, Kansas, Yhdysvallat
Ammatti:  näyttelijä
Näyttelijä
Merkittävät roolit:  Tri Pierce Dorman tv-sarjassa General Hospital   Bob Hunter tv-sarjassa Täydelliset naiset
Aiheesta muualla
IMDb 
Charles Curtis ”Tuc” Watkins III (s. 2. syyskuuta 1966 Kansas City, Kansas, Yhdysvallat) on yhdysvaltalainen näyttelijä.
Nuoruus

Watkinsin isä on myyjä ja äiti on valokuvaaja. Watkins kävi koulua Indianan yliopistossa.
Ura

Watkins aloitti uransa vierailemalla useissa eri televisiosarjoissa, mukaan lukien Sisters (3 jaksoa vuosina 1991–1992), Baywatch (1 jakso vuonna 1992) ja Melrose Place (1 jakso vuonna 1993). Watkins esitti huijaria nimeltä David Vickers ABC:n saippuasarjassa One Life to Live vuosina 1994–1996, jonka jälkeen hän liittyi televisiosarjan General Hospital näyttelijäkokoonpanoon tri Pierce Dormanina vuosiksi 1996–1997. Watkins alkoi näytellä Malcolm Laffleyta Showtimen sarjassa Beggars and Choosers koko sarjan kaksivuotisena aikana (1999–2001). Vuonna 1999 Watkins teki elokuvadebyyttinsä elokuvassa Muumio ja vieraili myöhemmin sarjoissa kuten NYPD Blue (2000), Mullan alla (2002) ja CSI (2002). Vuosien 2001 ja 2002 vierailuiden jälkeen Watkins liittyi sarjan One Life to Live kokoaikaiseksi vuosiksi 2003-2006 ja palasi sarjaan vierailevana tähtenä vuosina 2007, 2008 ja 2009. Soap Opera Digest nimesi Watkinsin kaikkein viihdyttävimmäksi miesnäyttelijäksi vuonna 2008.
21. lokakuuta 2007 Watkins esiintyi ensimmäisen kerran ABC:n primetime-sarjassa Täydelliset naiset, jossa hän esittää Bob Hunteria, Wisteria Lanen naapuruston uutta asukasta. 4. marraskuuta 2007 Watkins vieraili televisiosarjassa Todistettavasti syyllinen.
Aiheesta muualla

Virallinen sivusto (englanniksi)
Turvakaari

Turvakaari on ajoneuvon turvarakenne, jonka tarkoitus on pitää matkustamon selviytymistila riittävän suurena ajoneuvon mahdollisen kaatumisen tai ympäriajon aikana. Yksinkertaisimmillaan tällainen rakenne on teräsputkesta muotoiltu kaari, joka on yhdistetty molemmista päistään ajoneuvon runkoon. Monimutkaisemmissa rakenteissa käytetään nimitystä turvakehikko. Nämä ovat täysin passiivisia rakenteita. Samaan tarkoitukseen on kehitetty myös automaattisesti toimivia aktiivisia järjestelmiä, kuten ROPS.
Jeepin turvakaari
1956 Triumphin turvakaari
1956 Triumphin turvakaari
Vihreä turvakaari Caterham-autossa
Turvakaari Mazdassa
Avoauton turvakaari
Turvakehikko BMW-auton sisällä.
Irrallinen punainen turvakehikko.
Turvakehikko näkyy auton takaikkunasta.
Turvakaari näkyy avaruuspukuisen nuken kypärän takana.
Historia

Moottoriurheilussa ei aina ole käytetty turvakaaria, mutta esimerkiksi 1970-luvun ralliautoissa alkoi näkyä B-pilarin kohdalla käytetty kaari. Nämä kehittyivät A-pilarin kohdalla käytettyihin putkiin ja edelleen monimutkaisempiin rakenteisiin. Turvakehikkoja opittiin hyödyntämään 1980-luvulla myös korin jäykistämiseen.
Kvaløysletta

Kvaløysletta on kaupunginosa Tromssassa Norjan Tromssan läänissä. Kvaløysletta sijaitsee Norjan viidenneksi suurimman saaren Kvaløyan itäosassa Sandnessundin salmen ääressä, ja se on yhteydessä Tromsøyan saareen ja siellä sijaitsevaan kaupungin keskustaan Sandnessundbrua-sillan välityksellä. Kvaløyslettassa on noin 9000 asukasta.
Lee Archambault

| Lee Joseph Archambault |
| --- | --- |

Henkilötiedot
Syntynyt: 25. elokuuta 1960 (ikä 64) Oak Park, Illinois
Kansalaisuus:  yhdysvaltalainen
Ammatti:  koelentäjä
Ura
Tyyppi:  NASAn astronautti
Sotilasarvo:  eversti, USAF
Aika avaruudessa:  13 pv. 20 h 13 min.
Lennot

:  STS-117
 
:  STS-119
 
Lee Archambault (s. 25. elokuuta 1960) on yhdysvaltalainen astronautti, koelentäjä ja Yhdysvaltain ilmavoimien eversti. Hän oli NASAn avaruussukkulalennon STS-117 pilotti ja 16. maaliskuuta 2009 laukaistun Kansainvälinen avaruusasemalle suuntautuneen avaruussukkulalennon STS-119 päällikkö.
Aiheesta muualla

Archambaultin elämäkerta NASAn sivuilla (englanniksi)
Lisää nollegee

| Lisää nollegee Mac Bueno & DJ Tatc |
| --- | --- | --- |

EP-levyn tiedot
 Julkaistu: 14. maaliskuuta 2014
 Formaatti: LP
 Tuottaja(t): DJ Tatc
 Tyylilaji: rap
 Levy-yhtiö: 3rd Rail Music
Mac Buenon & DJ Tatcin muut julkaisut
| Nälkämaan AG 2011 | Lisää nollegee 2014 |   |
Lisää nollegee on Mac Buenon & DJ Tatcin 14. maaliskuuta 2014 julkaistu EP. Sen julkaisi 3rd Rail Music.
Kappaleet

Nollegee osa 3 – 3.57
Bueno & Tatc – 4.00
Mä rikon lakii – 4.04
Bueno Is back – 5.06
Pelikaani turbiiniin – 4.00
Gangsta Boogie – 6.09  (mukana OG Ikonen)
Tule luo

| Tule luo> Kappaleen tiedot |
| --- | --- |
Esittäjä(t):  Katri Helena
Säveltäjä(t):  Matti Puurtinen
Sanoittaja(t):  Jukka Saarinen
Euroviisutiedot
Vuosi:  1993
Maa:  Suomi
Kieli:  suomi
Sijoitus:  17.
Pisteet:  20
Muuta:  Kapellimestarina Olli Ahvenlahti
”Tule luo” on Katri Helenan esittämä musiikkikappale, joka edusti Suomea Eurovision laulukilpailussa 1993. Kappaleen on säveltänyt Matti Puurtinen ja sanoittanut Jukka Saarinen.
Vuoden 1993 Suomen karsintaan kilpailukappaleet valittiin säveltäjien kutsukilpailuna. Karsinnoissa kilpaili neljä naisartistia, joista jokainen esitti kaksi laulua. Katri Helenan lisäksi karsinnoissa olivat mukana Arja Koriseva, Marjorie ja Paula Koivuniemi. Paikallisraadit valitsivat voittajan.
Irlannin Millstreetissä järjestetyssä loppukilpailussa kappale selviytyi 17. sijalle ja keräsi yhteensä 20 pistettä.
”Tule luo” on rauhallinen, mollissa kulkeva iskelmä, jonka kertosäkeessä tempo hieman nopeutuu ja komppi muuttuu humpan kaltaiseksi. Kansainväliseen finaaliesitykseen otettiin mukaan kaksi harmonikkaa lisäämään suomalaisväriä. Kappaleen sanoituksessa ei ole lainkaan etuvokaaleita y, ä ja ö. Katri Helenan vakavasti esittämää kappaletta pidettiin suomalaisissa lehdistöarvioissa hieman vanhanaikaisena ja ”sievästi sanottuna iättömänä” (Anna 11/1993). Myös säveltäjä Matti Puurtinen korosti laulun ”kansallista muttei sentään kalevalaista” lähtökohtaa (Apu 9/1993), ja solisti luonnehti kappalettaan ”tavalliseksi suomalaiseksi iskelmäksi” (Katso 19/1993b).
Kristin Bauer

| Kristin Bauer van Straten |
| --- | --- |

Henkilötiedot
Syntynyt: 26. marraskuuta 1966 (ikä 57) Racine, Wisconsin, Yhdysvallat
Ammatti:  näyttelijä, kuvataiteilija
Puoliso:  Abri van Straten
Näyttelijä
Taiteilijanimet:  Kristin Neubauer, Kristin Bauer
Aktiivisena:  1994–
Merkittävät roolit:  Maggie Reynolds   (The Crew)   Nico   (Dancing at the Blue Iguana)   Pam de Beaufort   (True Blood)
Aiheesta muualla
Viralliset kotisivut
IMDb 
AllMovie
Kristin Bauer van Straten (s. Kristin Neubauer 26. marraskuuta 1966 Racine, Wisconsin, Yhdysvallat) on yhdysvaltalainen näyttelijä.
Ura

Kristin Bauer opiskeli yliopistossa kuvataidetta, mutta alkoi sitten luoda uraa näyttelijänä Los Angelesissa. Hän sai ensimmäisen televisioroolinsa vuonna 1994 sarjasta L.A. Law. Vuosina 1995–1996 Bauer esiintyi sarjassa The Crew. Hänellä on sittemmin ollut rooleja mm. sarjoissa Täyttä turvaa, Elämän pyörteissä ja Miehiä ja vaimoja.
Bauer esitti stripparia elokuvassa Dancing at the Blue Iguana. Hän on näytellyt vampyyri Pamia televisiosarjassa True Blood vuodesta 2008. Sarjan toisella tuotantokaudella hänen roolistaan tehtiin vakituinen. Bauer työskentelee myös kuvataiteilijana.
Yksityiselämä

Bauer kasvoi maaseudulla Wisconsinissa. Hän meni naimisiin muusikko Abri van Stratenin kanssa vuonna 2009. Abri van Straten soittaa yhtyeessä The Lemmings. Pari tapasi, kun Bauer otti yhteyttä van Strateniin kuultuaan tämän yhtyeen kappaleen.
Bauer sanoo pitävänsä luonnosta, eläimistä, kirjoista ja taiteesta. Hän kampanjoi eläinten oikeuksien puolesta. Hän on kasvissyöjä.
Filmografia > Elokuvat

| Vuosi | Elokuva | Rooli | Muuta |
| --- | --- | --- | --- |
| 1995 | Galaxis | komentaja |  |
| 1996 | Parhaassa iässä | Dina |  |
| 1997 | Blondit luokkakokouksessa | Kelly |  |
| 1998 | My Little Havana | Carmen | lyhytelokuva |
| 2000 | Hyvästi huomiselle | Katy Scott | tv-elokuva |
| 2000 | Dancing at the Blue Iguana | Nico |  |
| 2001 | Hollywood Palms | Kathleen |  |
| 2001 | Room 302 | Karen | lyhytelokuva |
| 2004 | Aina eka kerta | naispalomies |  |
| 2004 | Living with Lou | Jean | lyhytelokuva |
| 2005 | Crazy |  | tv-elokuva |
| 2005 | Life of the Party | Caroline |  |
| 2009 | House Rules | Kathy McAdams | tv-elokuva |
| 2010 | Subject: I Love You | Sarah Drake |  |
| 2011 | The Story of Luke | Cindy |  |
Filmografia > Televisiosarjat

| Vuosi | Televisiosarja | Rooli | Muuta |
| --- | --- | --- | --- |
| 1994 | L.A. Law | Miss English | 1 jakso |
| 1994 | Columbo | Suzie Endicott | 1 jakso |
| 1994 | Teräsmieheni | Mrs. Loomis | 1 jakso |
| 1994 | Silkkejä ja luoteja | Heather St. Clair | 1 jakso |
| 1995 | Pointman | Ellie | 3 jaksoa |
| 1995 | Cybill | Kirsten | 1 jakso |
| 1995 | The Crew | Maggie Reynolds | 21 jaksoa |
| 1996 | Seinfeld | Gillian | 1 jakso |
| 1997 | Kaikki rakastavat Raymondia | Lisa | 1 jakso |
| 1997 | Men Behaving Badly | Robin | 1 jakso |
| 1997 | Täyttä turvaa | Geneva Renault | 13 jaksoa |
| 1998 | Unelmien saari | Tamara Stevens | 1 jakso |
| 1998 | Chicagon lääkärit | Melody Cacaci | 1 jakso |
| 2000–2001 | Elämän pyörteissä | Candy Cooper | 12 jaksoa |
| 2000 | Dark Angel | Lydia Meyerson | 1 jakso |
| 2001 | Dharma ja Greg | Stephanie | 1 jakso |
| 2001 | Ammu vaan! | Allie Gallo | 2 jaksoa |
| 2001–2003 | Justice League | Mera (ääni) | 4 jaksoa |
| 2002 | Miehiä ja vaimoja | Belinda Slypich | 10 jaksoa |
| 2002 | Boomtown | Prostituoitu | 1 jakso |
| 2002 | Gary the Rat | näyttelijä (ääni) | 1 jakso |
| 2003 | Miehen puolikkaat | Laura | 1 jakso |
| 2004 | Dr. Vegas | Portia | 1 jakso |
| 2004 | Quintuplets | Ms. Kilcoyne | 1 jakso |
| 2004, 2006 | Yli synkän virran | Molly Greene | 2 jaksoa |
| 2005 | Kunnian miehet | Megan Ransford | 1 jakso |
| 2005 | Star Trek: Enterprise | luutnantti Laneth | 1 jakso |
| 2005 | Less Than Perfect | Kaye Buchinski | 1 jakso |
| 2005 | Kodinpuolustaja | Shannon Cooke | 1 jakso |
| 2005 | CSI | Kenli Johnson | 1 jakso |
| 2005 | Boston Legal | Tori Pines | 1 jakso |
| 2006 | Pink Collar | Eve | 1 jakso |
| 2006 | Täydelliset naiset | Veronica | 1 jakso |
| 2006 | Todistettavasti syyllinen | Paula | 1 jakso |
| 2007 | George Lopez | Cris Watson | 1 jakso |
| 2007 | Dirty Sexy Money | Rebecca Colfax | 2 jaksoa |
| 2007 | Bones | Janelle Brown Stinson | 1 jakso |
| 2008– | True Blood | Pam de Beuufort |  |
| 2008 | Miksei, Emily? | Bethany | 1 jakso |
| 2009 | Rakkauden anatomia | Susanna | 1 jakso |
| 2009 | Three Rivers | Val O'Leary | 1 jakso |
| 2010- | Salattu teinielämä | Jackin äiti | 5 jaksoa |
| 2010 | Justified | Shirley Kelso | 1 jakso |
| 2011 | The Soup | harjoittelija Pam | 1 jakso |
| 2011, 2015, 2016- | Olipa kerran | Pahatar | 13 jaksoa |
Aiheesta muualla

Wikimedia Commonsissa on kuvia tai muita tiedostoja aiheesta .
Kristin Bauerin viralliset kotisivut (Arkistoitu – Internet Archive)
Kristin Bauer Internet Movie Databasessa. (englanniksi)
Kristin Bauer Allmoviessa (englanniksi)